Врз основа на член 455 и 456 од Законот за трговските друштва („Сл. весник на РСМ “бр. 28/04, 84/05, 71/06, 25/07, 87/08, 42/10, 48/10, 24/11, 166/12, 70/13, 119/13, 120/13, 187/13, 38/14, 41/14, 138/14, 88/15, 192/15, 6/16, 30/16, 61/16, 64/18 и 120/18 и „Службен весник на РСМ “бр. 290/20, 215/21, 99/22, 272/24 и 191/25) и  член 117 и 118 од Статутот на Друштвото, Собранието на акционери на „Жито Полог“АД Тетово, на седница одржана на ден 16.11.2026 година, ја донесе следната:

        О Д Л У К А
за одобрување на голема зделка
                    за наменско финансирање на друштвото „Полог ФФР “ДОО Тетово

          Член 1

[bookmark: _GoBack]СЕ ОДОБРУВА склучување и реализација на голема зделка со која „Жито Полог“АД Тетово, со ЕДБ 4028987116516 и ЕМБС 4037634, како мнозински сопственик со доминантен сопственички удел од 99,98% во друштвото со ограничена одговорност „Полог ФФР “ДОО Тетово, со ЕДБ 4028026560744 и ЕМБС 7920423, му одобрува финансиски средства во вкупен износ од 436.650,000,00 денари (7.100.000 ЕУР).

Средствата од став 1 на овој член се наменети за финансирање на инвестициските и оперативните активности на Полог ФФР ДОО Тетово поврзани со реализацијата на проектот за добивање на светски позната франшиза за угостителски услуги.

					         Член 2
Финансирањето од член 1 на оваа Одлука може да се реализира преку еден или повеќе соодветни правни и финансиски инструменти, вклучително и преку:
1. дополнителни уплати или други форми на вложување од страна на содружникот Жито Полог АД Тетово;
2. заем или друг облик на финансирање од страна на Жито Полог АД кон Полог ФФР Тетово и/или
3. друг правно дозволен начин на финансирање, согласно потребите на проектот и применливата законска регулатива.
Конкретниот начин, динамиката и условите на финансирањето ќе се утврдат со соодветни договори, одлуки и други акти, согласно структурата на проектот и барањата на давателот на франшизата.


         Член 3
Одобрувањето на финансирањето од членот 1 од оваа Одлука е со одложен услов и истото ќе се реализира исклучиво под услов друштво „Полог ФФР “ДОО Тетово успешно да стекне светски позната франшиза за угостителски услуги и уредно да склучи валиден договор за франшиза со давателот на франшизата.
Доколку постапката за стекнување на предметната франшиза не заврши успешно или постапката биде прекината, правното дејство на оваа одлука за пренос на финансиските средства не настапува и „Жито Полог“АД Тетово нема обврска да изврши трансфер на одобрените средства.

         Член 4
Вредноста на одобрената финансиска трансакција во износ од 436.650,000,00 денари надминува 50% од книговодствената вредност на „Жито Полог“АД Тетово утврдена врз основа на последните ревидирани финансиски извештаи на Друштвото од 2025 година.
Со оглед на тоа дека зделката наведена во член 1 од оваа одлука  претставува голема зделка чија што вредност е проценета над 50% од книговодствената вредност на „Жито Полог“АД Тетово  за истата од страна на Одборот на директори до Собранието на акционери е доставено писмено известување со нивна препорака.

        Член 5
Се овластува Одборот на директори на „Жито Полог“ АД Тетово, во рамките на оваа Одлука и важечката законска регулатива, да ги преземе сите потребни дејствија за реализација на одобреното финансирање, вклучително, но не ограничувајќи се на:
· донесување на потребните одлуки за реализација на финансирањето;
· определување на начинот и динамиката на финансирањето;
· склучување на договори за заем, договори за вложување или други соодветни договори;
· вршење на уплати и пренос на средства кон Полог ФФР ДОО Тетово
· преземање на сите други правни и фактички дејствија потребни за реализација на оваа Одлука.
Се овластува Генералниот директор на „Жито Полог“АД Тетово да ги договори поединечните елементи, да ги потпише соодветните договори за заем/влог, анекси и придружна документација со „Полог ФФР “ДОО Тетово, како и да ги преземе сите правни и фактички дејствија пред надлежните банки, Централниот регистар на РСМ и други институции.

     Член 6
Се потврдува дека при донесување на оваа одлука се исполнети сите услови за полноважно одлучување согласно Законот на трговски друштва и актуелниот Статут на „Жито Полог“АД Тетово.
					     Член 7
Оваа одлука влегува во сила со денот на нејзиното донесување од страна на Собранието на акционери.

Примерок од Одлуката се доставува до:
· Одбор на директори,
· Сектор за правни работи,
· Сектор за финансии и сметководство,
· Архива на Друштвото.


                                                                   Собрание на акционери на „Жито Полог“АД Тетово

     Претседавач на Собранието,

